ສົມເດັດພະເຈົ້າບໍລົມວົງເທີ ກົມພະຍາດຳຣົງຣາຊານຸພາບ

ພົນເອກ ສົມເດັດພະເຈົ້າບໍລົມວົງເທີ ກົມພະຍາດຳຣົງຣາຊານຸພາບ (ໄທ: สมเด็จพระเจ้าบรมวงศ์เธอ กรมพระยาดำรงราชานุภาพ, ສມເດັຈພຣະເຈ້າບຣມວງສ໌ເທອ ກຣມພຣະຍາດຳຣງຣາຊານຸພາພ; 21 ມິຖຸນາ ຄ.ສ. 1862 – 1 ທັນວາ ຄ.ສ. 1943) ແມ່ນພະລາຊະໂອລົດໃນພະບາດສົມເດັດພະຈອມເກົ້າເຈົ້າຢູ່ຫົວ ປະສູດແຕ່ເຈົ້າຈອມມານດາຊຸ່ມ ແລະເປັນອົງຕົ້ນລາຊະສະກຸນດິດສະກຸນ ຊົງດຳລົງຕຳແໜ່ງທີ່ສຳຄັນທາງການທະຫານແລະພົນລະເຮືອນ ເຊັ່ນ ເຈົ້າພະນັກງານໃຫຍ່ ຜູ້ບັນຊາການທະຫານບົກ ອະທິບໍດີກົມສຶກສາທິການ (ຕຳແໜ່ງທຽບເທົ່າເສນາບໍດີ) ອົງປະຖົມເສນາບໍດີກະຊວງມະຫາດໄທ ເສນາບໍດີກະຊວງມຸລະທາທອນ ນາຍົກລາຊະບັນດິດຕະຍະສະພາ ອົງຄະນົນຕີໃນພະບາດສົມເດັດພະຈຸລະຈອມເກົ້າເຈົ້າຢູ່ຫົວ ພະບາດສົມເດັດພະມົງກຸດເກົ້າເຈົ້າຢູ່ຫົວ ແລະພະບາດສົມເດັດພະປົກເກົ້າເຈົ້າຢູ່ຫົວ ແລະອະພິລັດຖະມົນຕີໃນພະບາດສົມເດັດພະປົກເກົ້າເຈົ້າຢູ່ຫົວ

ນອກຈາກນີ້ ຍັງຊົງພະປີຊາສາມາດໃນດ້ານການສຶກສາ ການປົກຄອງ ການຕ່າງປະເທດ ການສາທາລະນະສຸກ ຫຼັກລັດຖະປະສາດສະນະສາດປຽບທຽບ ປະຫວັດສາດ ບູຮານຄະດີ ແລະສິນລະປະວັດທະນະທຳ ຊົງໄດ້ຮັບພະສະມັນຍານາມເປັນ "ພະບິດາແຫ່ວປະຫວັດສາດແລະບູຮານຄະດີໄທ" ແລະ "ພະບິດາແຫ່ງມັກຄຸເທດໄທ" ຊົງເປັນຜູ້ອຳນວຍການສ້າງຕັ້ງຈຸລາລົງກອນມະຫາວິທະຍາໄລ ໂຮງຮຽນນາຍຮ້ອຍຕຳຫຼວດ ໂຮງຮຽນສວນກຸຫຼາບວິທະຍາໄລ ໂຮງຮຽນເທບສິຣິນ ໂຮງຮຽນຍຸພະລາດວິທະຍາໄລ ເມື່ອວັນທີ 21 ມິຄຸນາ ຄ.ສ. 1962 ກອງປະຊຸມໃຫຍ່ຂອງອົງການເພື່ອການສຶກສາ ວິດທະຍາສາດ ແລະວັດທະນະທຳແຫ່ງສະຫະປະຊາຊາດ (ອຸຍເນສໂກ) ໄດ້ປະກາດຖະຫວາຍສະດຸດີໃຫ້ພະອົງຊົງເປັນບຸກຄົນສຳຄົນຂອງໂລກຄົນທຳອິດຂອງປະເທດໄທ ແລະວັນທີ 27 ພະຈິກ ຄ.ສ. 2001 ຄະນະລັດຖະມົນຕີໄດ້ມີມະຕິໃຫ້ວັນທີ 1 ທັນວາ ຂອງທຸກປີ ຊຶ່ງຕົງກັບວັນຄ້າຍວັນສິ້ນພະຊົນຂອງພະອົງເປັນ ວັນດຳຣົງຣາຊານຸພາບ ກຳໜົດຂຶ້ນເພື່ອເປັນການຖະຫວາຍຄວາມລຳລຶກເຖິງພະກະລຸນາທິຄຸນອັນເປັນອະເໜກອະນັນຂອງສົມເດັດພະເຈົ້າບໍລົມວົງເທີ ກົມພະຍາດຳຣົງຣາຊານຸພາບ ອົງປະຖົມເສນາບໍດີກະຊວງມະຫາດໄທ ແລະບຸກຄົນສຳຄັນຂອງໂລກຄົນທຳອິດຂອງປະເທດໄທ

ພົງສາວະລີ